stanford-oval/wikipedia huggingface dataset:
חג המולד הראשון
מילים

| תרגום חופשי לעברית | גרסת סטיינר 1871 |
| --- | --- |
המולד הראשון, אמר המלאך  היה לרועים העניים ששכבו בשדה;  בשוכבם בשדה, שומרים על הצאן,  בליל חורף קר ועמוק.  מולד, מולד, מולד, מולד  מלך ישראל יוּלַד    למרום השקיפו וראו כוכב,  יוקד במזרח הרחק,  ועל תבל אור נגה,  יומם ולילה.  מולד, מולד, מולד, מולד  מלך ישראל יוּלַד    ובאור הזוהר,  שלושה חכמים באו מקדם,  וביקשו את המלך  אי יזרח הכוכב.  מולד, מולד, מולד, מולד  מלך ישראל יוּלַד    הכוכב קרב צפון-מערב  ומעל בית לחם ניצב  ושם חדל, עצר מנוע  מעל מקום מיטת ישו.  מולד, מולד, מולד, מולד  מלך ישראל יוּלַד    באו בפתח, חכמים שלושה  והשתחוו אפיים ארצה  ובנוכחותו, העלו מנחה  זהב, מור ולבונה  מולד, מולד, מולד, מולד  מלך ישראל יוּלַד    על כן הבה כאחד  נישא שבח לאדוננו שבשמים  אשר ברא רקיע ואדמה  ובדמו כל אנוש פדה  מולד, מולד, מולד, מולד  מלך ישראל יוּלַד: The first Nowell the angel did say  was to certain poor shepherds in fields as they lay;  in fields as they lay, keeping their sheep,  on a cold winter's night that was so deep.  Nowell, Nowell, Nowell, Nowell,  Born is the King of Israel.    They looked up and saw a star  shining in the east, beyond them far,  and to the earth it gave great light,  and so it continued both day and night.  Nowell, Nowell, Nowell, Nowell,  born is the King of Israel.    And by the light of that same star  three wise men came from country far;  to seek for a King was their intent,  and to follow the star whersoever it went.  Nowell, Nowell, Nowell, Nowell,  born is the King of Israel.    This star drew nigh to the northwest,  o'er Bethlehem it took its rest,  and there it did both stop and stay  right over the place where Jesus lay.  Nowell, Nowell, Nowell, Nowell,  born is the King of Israel.    Then entered in those wise men three  full reverently upon their knee  and offered there in his presence  their gold, and myrrh, and frankincense.  Nowell, Nowell, Nowell, Nowell,  born is the King of Israel.    Then let us all with one accord  sing praises to our heavenly Lord;  that hath made heaven and earth of nought,  and with his blood mankind hath bought.  Nowell, Nowell, Nowell, Nowell,  born is the King of Israel.
ויליאם לנויר

| --- | --- |

ויליאם לנויר (1979)
 לידה:  14 במרץ 1939 מיאמי, ארצות הברית 
 פטירה:  26 באוגוסט 2010 (בגיל 71) מחוז סנדובל, ארצות הברית 
 מידע כללי
 לאום:  ארצות הברית אמריקאי
 השכלה:  המכון הטכנולוגי של מסצ'וסטס  תיכון קורל גייבלס 
 עיסוק בעבר:  אסטרונאוט
 עיסוקים נוספים:  מדען
 תקופת השירות:  1967–1992 (כ־25 שנים)
 זמן שהייה בחלל:  2 ימים, שעתיים ו־14 דקות
 ביוגרפיה בנאס"א:  ויליאם לנויר
 משימות
 STS-5
 
 עיטורים
  מדליית על שרות יוצא דופן של נאס"א   מדליית טיסה בחלל נאס"א
 
ויליאם לנויר (באנגלית: William Benjamin "Bill" Lenoir;‏ 14 במרץ 1939, מיאמי - 26 באוגוסט 2010) היה מהנדס ואסטרונאוט אמריקני אשר לקח חלק בתוכניות חלל וטס לחלל.
ביוגרפיה

ויליאם לנויר נולד במיאמי שבפלורידה וגדל בעירו. בשנת 1961 הוא סיים לימודי תואר בהנדסת חשמל במכון הטכנולוגי של מסצ'וסטס. בהמשך הוא סיים תואר שני (1962) ותואר שלישי (1965). הוא המשיך לעבוד במכון ובשנת 1965 מונה לפרופסור חבר.
לנויר עסק בין היתר במחקרים שתמכו בטיסות לחלל.
שירות בנאס"א

בשנת 1967 לנויר התקבל ליחידת האסטרונאוטים של נאס"א. בהיותו בנאס"א לנויר תחילה עבד אמוני טיסה ובהמשך היה בצוות תמיכה של סקיילאב 3 ו-סקיילאב 4. בשנים 1974–1976 הוא היה חבר בצוות של נאס"א שבדק אפשרות העברת אנרגיה מחלל לכדור הארץ.
לנויר היה חלק של צוות במשימה STS-5 שהמריאה בשנת 1982 כאשר על סיפונה ואנס בראנד, רוברט אוברמייר, ג'וזף אלן וויליאם לנויר. זו הייתה הפעם הראשונה שלחלל נשלח צוות של 4 אנשים. זמן קצר לאחר סיום המשימה לנויר התפטר מנאס"א והחל לעבוד בחרבת Booz Allen Hamilton. בשנת 1989 הוא חזר לנאס"א ועבד בה עד לשנת 1992.
לאחר פרישה מנאס"א

לאחר פרישה מנאס"א אלן מונה לסגן נשיא של Booz Allen Hamilton ועבד עד לשנת 2000.
הוא מת בשנת 2010 אחרי פגיע בתאונת דרכים.
הערות שוליים

↑  William Lenoir, astronaut who flew on first operational space shuttle mission, dies | collectSPACE, collectSPACE.com
ויליאם ליין וילסון

ויליאם ליין וילסון (באנגלית: William Lyne Wilson;‏ 3 במאי 1843 - 17 באוקטובר 1900) היה פוליטיקאי ועורך דין אמריקאי מווירג'יניה המערבית. כאיש אגף "דמוקרטי הבורבון" של המפלגה הדמוקרטית הוא נבחר ב-1882 לבית הנבחרים של ארצות הברית וכיהן בו עד 1895. לאחר תום כהונתו בבית הנבחרים הוא מונה כמנהל הכללי של דואר ארצות הברית בממשלו של הנשיא גרובר קליבלנד, תפקיד בו הוא כיהן עד תום נשיאותו השנייה של קליבלנד ב-1897. לאחר מכן הוא שימש כנשיא אוניברסיטת וושינגטון ולי שבלקסינגטון, וירג'יניה.
ראשית חייו

ויליאם ליין וילסון נולד בצ'ארלס טאון שבווירג'יניה (כיום בווירג'יניה המערבית). הוא למד בבית הספר התיכון המקומי וב-1860 סיים את לימודיו בקולג' הקולומביאני, כיום חלק מאוניברסיטת ג'ורג' וושינגטון.
במלחמת האזרחים הוא התגייס לצבא הקונפדרציה ושירת כטוראי ברגימנט הפרשים ה-12 של וירג'יניה.
לאחר המלחמה לימד וילסון במשך כמה שנים בקולג' בו הוא למד ובתקופה זו הוא סיים את לימודיו בבית הספר למשפטים. ב-1869 הוא התקבל ללשכת עורכי הדין ופתחו משרד פרטי בעיירת הולדתו. ב-1882 הוא נבחר כנשיא אוניברסיטת וירג'יניה המערבית.
ב-1868 נשא וילסון לאישה את נאני ג'דסון האנטינגטון, בתו של הכומר אדונירם ג'דסון האנטינגטון, פרופסור ליוונית בקולג' הקולומביאני.
קריירה פוליטית

ב-1880 היה וילסון נציג לוועידה הארצית של המפלגה הדמוקרטית. זמן קצר לאחר מכן הוא נבחר מטעם המפלגה לבית הנבחרים של ארצות הברית. הוא נבחר מחדש חמש פעמים וכיהן כחבר הבית משנת 1883 ועד 1895. בשנתיים האחרונות לכהונתו הוא שימש כיושב ראש הוועדה לענייני מיסוי ותקצוב והיה שותף לניסוח חוק חוק המכס של וילסון-גורמן (Wilson–Gorman Tariff Act) שהפחית את שיעור המכס בהשוואה לזה שנקבע על ידי מקינילי (McKinley Tariff) ב-1880.
לאחר סיום כהונתו בבית הנבחרים מונה וילסון כמנהל הכללי של דואר ארצות הברית בממשלו של גרובר קליבלנד, תפקידו בו הוא כיהן בשנים 1895–1897. באותה תקופה שימש כמזכירו האישי מי שלימים יכהן כמזכיר המלחמה, ניוטון בייקר. ב-1896 הוא יצא נגד הקו המפלגתי והתנגד למהלך להנפקת הכסף החופשית שהוביל המועמד הדמוקרטי לנשיאות, ויליאם ג'נינגס ברייאן, וכמו רבים מחברי אגף "דמוקרטי הבורבון" של המפלגה, הוא תמך במועמד המפלגה הדמוקרטית הלאומית (National Democratic Party), ג'ון פלמר, שתמך בתקן הזהב המסורתי, בהגבלת סמכות הממשלה והתנגד לפרוטקציוניזם.
מותו

לאחר סיום כהונתו בממשל הפדרלי, שימש וילסון כנשיא אוניברסיטת וושינגטון ולי (אנ'). ויליאם ליין וילסון נפטר בלקסינגטון, וירג'יניה ב-17 באוקטובר 1900 ונטמן בבית הקברות אדג'היל שבעיירת הולדתו צארלס טאון. קטע מכביש 340 שליד צ'ארלס טאון, קרוי על שמו.
הערות שוליים

↑  נאני ג'דסון האנטינגטון וילסון, באתר "Find a Grave" (באנגלית)
| --- | --- |
בקרת זהויות :  NLI: 987007273850605171  GND: 120050948X  ISNI: 0000 0000 3155 2829  LCCN: n93016082  NTA: 146232569  SNAC: w6p56xnq  US Congress: W000623  VIAF: 55819933   WorldCat (עם VIAF): 55819933
התפלגות משותפת

באיור מוצגות תצפיות רבות (בשחור) הלקוחות מהתפלגות משותפת (התפלגות רב-נורמלית). ניתן לראות גם את פונקציות הצפיפות השוליות (בכחול ובאדום).
בהינתן שני משתנים מקריים המוגדרים על אותו מרחב הסתברות, ההתפלגות המשותפת היא האופן שבו ההסתברות מתפלגת על זוגות ערכים אפשריים של שני המשתנים. באופן דומה ניתן להגדיר התפלגות משותפת לכל מספר נתון של משתנים מקריים. מתוך ההתפלגות המשותפת יניתן לקבל את ההתפלגויות השוליות, שהן ההתפלגויות של כל אחד מהמשתנים המקריים. ניתן גם לקבל את ההתפלגויות המותנות, שהן ההתפלגויות של משתנה מקרי אחד כאשר הערכים של המשתנים המקריים האחרים נתונים.
באופן פורמלי בתורת המידה, ההתפלגות המשותפת ניתנת על ידי מידה, פונקציה לא שלילית המוגדרת על מרחב המדגם.
במקרה של משתנים מקריים המקבלים ערכים ממשיים, ניתן לתאר את ההתפלגות משותפת, באמצעות פונקציית ההתפלגות המצטברת הרב-משתנית, או על-ידי פונקציית צפיפות רב-משתנית במקרה של משתנים רציפים ופונקציית הסתברות רב-משתנית במקרה של משתנים בדידים.
פונקציית התפלגות מצטברת משותפת

עבור זוג משתנים מקריים  X,Y, פונקציית ההתפלגות המצטברת המשותפת (CDF)  F_{XY} ניתנת על ידי,
F_{XY}(x,y)=\Pr(X\leq x,Y\leq y)
כאשר הצד הימני מייצג את ההסתברות שהמשתנה המקרי  X מקבל ערך קטן או שווה ל-  x וגם  Y מקבל ערך קטן או שווה ל-  y .
בהינתן  n משתנים מקריים  X_{1},\ldots ,X_{n}, פונקציית ההתפלגות המצטברת המשותפת  F_{X_{1},\ldots ,X_{n}} ניתנת ע"י,
F_{X_{1},\ldots ,X_{n}}(x_{1},\ldots ,x_{n})=\Pr(X_{1}\leq x_{1},\ldots ,X_{n}\leq x_{n})
ניתן להתייחס ל- n משתנים מקריים כוקטור מקרי  \mathbf {X} =(X_{1},\ldots ,X_{n})^{T}. במקרה כזה נהוג להשתמש בסימון,
F_{\mathbf {X} }(\mathbf {x} )=\Pr(X_{1}\leq x_{1},\ldots ,X_{n}\leq x_{n})^{T}
כאשר  \mathbf {x} =(x_{1},\ldots ,x_{n})^{T} הוא וקטור.
פונקציית הסתברות משותפת

במקרה של משתנים מקריים בדידים משתמשים בפונקציית ההסתברות המשותפת של שני משתנים מקריים  X,Y,
p_{X,Y}(x,y)=\Pr(X=x,Y=y)
אם  \Omega  הוא מרחב המדגם,  X(\Omega ) ו- Y(\Omega ) הם קבוצות הערכים ש- X ו- Y יכולים לקבל, אז במקרה של שני משתנים מתקיים,
באופן דומה, עבור n\, משתנים אקראיים  X_{1},X_{2},\dots ,X_{n} קיימת פונקציית הסתברות משותפת,
p_{X_{1}\ldots X_{n}}(x_{1},\ldots ,x_{n})=\Pr(X_{1}=x_{1},\ldots ,X_{n}=x_{n})עבורה מתקיים,
\sum _{x_{1}\in X_{1}(\Omega )}\cdots \sum _{x_{n}\in X_{n}(\Omega )}p_{X_{1}\ldots X_{n}}(x_{1},\ldots ,x_{n})=1ועבור  A\subseteq \Omega (X_{1})\times \cdots \times \Omega (X_{n}) מתקיים,
|  |  Y=0 |  Y=1 |  Y=2 |
| --- | --- | --- | --- |
|  X=0 |  0 |  {\frac {1}{3}} |  {\frac {1}{6}} |
|  X=1 |  {\frac {1}{6}} |  {\frac {1}{3}} |  0 |
באמצעות פונקציית ההסתברות המשותפת ניתן לחשב מאורעות המוגדרים באמצעות  X ו- Y. למשל,
\Pr(X+Y=2)=p_{XY}(0,2)+p_{XY}(1,1)={\frac {1}{6}}+{\frac {1}{3}}={\frac {1}{2}}.
כהדגמה של חישוב פונקציית התפלגות מצטברת משותפת נחשב,  F_{XY}(1.5,1.5)=\Pr(X\leq 1.5,Y\leq 1.5)=p_{XY}(1,1)+p_{XY}(0,1)+p_{XY}(1,0)={\frac {1}{3}}+{\frac {1}{3}}+{\frac {1}{6}}={\frac {5}{6}}.
פונקציית צפיפות משותפת

במקרה שהמשתנים המקריים רציפים משתמשים עבור שני משתנים מקריים בפונקציית צפיפות משותפת  f_{X,Y}(x,y). בתנאים מסוימים ניתן לקבלה על ידי הביטויים,
f_{X,Y}(x,y)={\frac {\Pr \left(x-{\frac {h}{2}}\leq X\leq x+{\frac {h}{2}},y-{\frac {h}{2}}\leq Y\leq y+{\frac {h}{2}}\right)}{h^{2}}}או באמצעות נגזרות חלקיות של פונקציית ההתפלגות המצטברת המשותפת,
f_{X,Y}(x,y)={\frac {\partial ^{2}F_{X,Y}(x,y)}{\partial x\partial y}}
מתקיימים ביטויים דומים עבור יותר משני משתנים מקריים,
f_{X_{1},\ldots ,X_{n}}(x_{1},\ldots ,x_{n})={\frac {\Pr \left(x_{1}-{\frac {h}{2}}\leq X_{1}\leq x_{1}+{\frac {h}{2}},\ldots ,x_{n}-{\frac {h}{2}}\leq X_{n}\leq x_{n}+{\frac {h}{2}}\right)}{h^{n}}}
באמצעות נגזרות חלקיות מתוך ההתפלגות המצטברת המשותפת,
f_{X_{1},\ldots ,X_{n}}(x_{1},\ldots ,x_{n})={\frac {\partial ^{n}F_{X_{1},\ldots ,X_{n}}(x_{1},\ldots ,x_{n})}{\partial x_{1}\ldots \partial x_{n}}}
מכיוון שמדובר בהתפלגויות, עבור שני משתנים מתקיים,
ליותר משני משתנים,
תכונות נוספות > התפלגות משותפת של משתנים בלתי תלויים

באופן כללי שני משתנים מקריים  X ו  Y הם בלתי תלויים אם ורק אם פונקציית ההתפלגות המצטברת המשותפת מתקיימת
שני משתנים מקריים בדידים  X ו  Y הם בלתי תלויים אם ורק אם פונקציית ההסתברות המשותפת מקיימת
לכל  x ו  y .
באופן דומה, שני משתנים מקריים רציפים הם בלתי תלויים אם ורק אם
לכל  x ו  y .
תכונות נוספות > שונות משותפת

כאשר שני משתנים מקריים מוגדרים על מרחב הסתברות, ומעוניינים למדוד את הקשר בין המשתנים. מדד מקובל לקשר בין שני משתנים מקריים הוא השונות המשותפת.
השונות המשותפת בין המשתנים המקריים  X ו- Y, המסומנת כ- Cov(X,Y) היא,
Cov(X,Y)=E[(X-E[x])(Y-E[y])]=E[X,Y]-E[x]E[y]
תכונות נוספות > מתאם

המתאם הוא מדד נוסף לקשר בין שני משתנים מקריים. מדד זה קל יותר לפרשנות מאשר השונות המשותפת.
המתאם מתקבל מהנירמול של השונות המשותפת באמצעות חילוק בסטיות התקן (השורש של השונות) של כל משתנה. כתוצאה מכך, המתאם הוא חסר מימד וניתן להשתמש בו כדי להשוות את הקשר הליניארי בין זוגות של משתנים המבוטאים ביחידות שונות. אם הנקודות בהתפלגות המשותפת של  X ו- Y מקבלות הסתברות חיובית נמצאות בקרבתו קו עם שיפוע חיובי (או שלילי),  \rho _{XY} קרוב ל-  1 (או  -1). אם  \rho _{XY} שווה ל-  1 או  -1, ניתן להראות שהנקודות בהתפלגות המשותפת שמקבלות הסתברות חיובית נמצאות על ישר. שני משתנים מקריים עם מתאם שאינו אפס אמורים נקראים מתואמים. בדומה לשונות משותפת, המתאם הוא מדד לקשר הליניארי בין משתנים מקריים.
המתאם בין המשתנה המקרי  X ו- Y ניתן על ידי
\rho _{XY}={\frac {cov(X,Y)}{\sqrt {Var(X)Var(Y)}}}={\frac {cov(X,Y)}{\sigma _{X}\sigma _{Y}}}
משפחות מוכרות של התפלגויות

משפחות מוכרות של התפלגויות משותפות כוללות את ההתפלגות הרב-נורמלית, ההתפלגות המולטינומית, ההתפלגות המולטינומית השלילית, ההתפלגות ההיפרגאומטרית הרב-משתנית וההתפלגות האליפטית.
הערות שוליים

↑  Feller, William (1957). An introduction to probability theory and its applications, vol 1, 3rd edition (באנגלית). pp. 217–218. ISBN 978-0471257080.
↑  Park,Kun Il (2018). Fundamentals of Probability and Stochastic Processes with Applications to Communications. Springer. ISBN 978-3-319-68074-3.
↑  Montgomery, Douglas C. (19 בנובמבר 2013). Applied statistics and probability for engineers. Runger, George C. (Sixth ed.). Hoboken, NJ. ISBN 978-1-118-53971-2. OCLC 861273897. {{cite book}}:  (עזרה)
ח'אלת אל-מאיה

| --- | --- |
 טריטוריה:  הרשות הפלסטינית הרשות הפלסטינית
 נפה:  חברון
 אוכלוסייה:  ‏
  ‑ בכפר:  1,412 (2007)
 קואורדינטות:  31°26′45″N 35°08′36″E﻿ / ﻿31.44576111°N 35.14340278°E﻿ / 31.44576111; 35.14340278 
 אזור זמן:  UTC +2
  מפת מיקום  מפה מפורטת   (למפת הר חברון מוגדלת) ח'אלת אל-מאיה(למפת הר חברון רגילה) ח'אלת אל-מאיה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ח'אלת אל-מאיה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ח'אלת אל-מאיה  he tabBackground:;tabBorder:#aaa;defaultTab:0;
 
ח'אלת אל-מאיה הוא כפר פלסטיני הממוקם במרחק של תשעה ק"מ מדרום לחברון וכ-4 ק"מ מערבית ליטא. הכפר נמצא בנפת חברון, ובדרום הר חברון. לפי נתוני הלשכה הפלסטינית המרכזית לסטטיסטיקה, האוכלוסייה מנתה 1,412 תושבים בשנת 2007.
ויליאם ליין קרייג

| --- | --- |

 לידה:  23 באוגוסט 1949 (בן 75) פאוריה, ארצות הברית 
 ענף מדעי:  פילוסופיה, תאולוגיה, מטאפיזיקה 
 מקום לימודים:  אוניברסיטת ברמינגהאם  קולג' וייטון  Trinity Evangelical Divinity School  אוניברסיטת מינכן  East Peoria Community High School 
 מוסדות:  Biola University  Houston Christian University 
 פרסים והוקרה:  פרס הומבולדט 
 www.reasonablefaith.org
 
ויליאם ליין קרייג (נולד ב-23 באוגוסט 1949) הוא פילוסוף אנליטי, תאולוג נוצרי ואפולוגטיקן. בשנת 2016, קרייג הוכר בתור אחד מתוך החמישים הפילוסופים המשפיעים ביותר בעולם. הוא פרופסור לפילוסופיה באוניברסיטה הבפטיסטית של יוסטון ובאוניברסיטת ביולה. קרייג נודע בתרומתו בפיתוח הטיעון הקוסמולוגי מגרסת ה"כלאם" לטובת קיומו של אלוהים ובפיתוח הראיות ההיסטוריות לטובת תקומתו של ישוע מן המתים.
טיעון ה"כלאם" הקוסמולוגי

מקור הטיעון מגיע מהפילוסופיה האסלאמית של ימי הביניים (אותו פיתח אל עזאלי). במחקרו, קרייג הגן על הטיעון הן מבחינה פילוסופית והן מבחינה מדעית. להלן הגרסה אותה הוא פיתח בכתיבת עבודתו אודות הטיעון, תחת הנחייתו של הפילוסוף ג'ון היק:
לכל מה שמתחיל להתקיים יש גורם.
היקום החל להתקיים.
לכן, ליקום יש גורם.
קרייג מספק שלוש הצדקות לסעיף הראשון: ראשית, הוא מסביר שעיקרון הסיבתיות טבוע באינטואיציה המטאפיזית שלנו שחוסר קיום לא יכול להצמיח קיום. קרייג טוען שלחוסר קיום אין את שום תכונה או פוטנציאל ליצור דברים. שנית, הוא טוען שאם היקום היה נוצר מכלום, היינו מצפים שדברים אחרים גם כן ייווצרו מכלום, משום שאין שום דבר שמגביל חוסר קיום מליצור רק יקומים. שלישית, הוא טוען שעיקרון הסיבתיות הוא עיקרון בסיסי במדע שתואם את הניסיון היומיומי שלנו במציאות.
קרייג מספק שני טיעונים פילוסופיים ושני טיעונים מדעיים לטובת הסעיף השני. הטיעון הפילוסופי הראשון גורס שהאינסוף הממשי אינו קיים במציאות. ומאחר ועבר נצחי כרוך במספר אינסופי של אירועים במציאות, מספר האירועים לא יכול להיות אינסופי. הדרך שבה הוא מנסה להוכיח שהאינסוף הממשי לא קיים במציאות היא דרך דוגמאות של פרדוקסים וסתירות אליהם מוביל האינסוף הממשי. לדוגמה, הוא משתמש במלון של הילברט. הטיעון השני של קרייג מניח את קיומו של האינסוף הממשי, אך גורס כי הוא לעולם לא יכול להתממש. במילים אחרות, אם לא ניתן להגיע לעולם לאינסוף (משום שתמיד ניתן להוסיף איבר נוסף), ואם ליקום לעולם לא הייתה התחלה, משמע שעד היום עברו אינסוף אירועים, דבר שהוא בלתי אפשרי.
הטיעון המדעי הראשון בו משתמש קרייג הוא ההתפשטות של היקום, דהיינו, תיאורית המפץ הגדול, ולאחרונה, התיאורמה של וילנקין (שתקפה לכל מרחב קלאסי מתפשט).
הטיעון המדעי השני בו משתמש קרייג הוא החוק השני של התרמודינמיקה, על פיו, האנרגיה הזמינה של היקום הולכת ואוזלת, ולכן בהינתן עבר נצחי, האנרגיה כבר הייתה צריכה לאבד את יעילותה.
קרייג מסיק שליקום חייב להיות גורם הכרחי בקיומו- בלתי נגרם, בלתי משתנה, נצחי ולא חומרי שהביא את היקום לידי קיום. הוא מסיק שהוא חייב להיות הכרחי, כלומר בלתי נגרם, מכיוון שלא יכולה להיות שרשרת אינסופית של גורמים. מאחר שלא יכולה להיות שרשרת אינסופית של שינויים, הוא מסיק שגורם זה חייב היה להיות בלתי משתנה. מפני שהגורם ברא את המרחב, הוא חייב להיות מחוץ למרחב, לא פיזי ולא חומרי. קרייג מפתח את מסקנתו וגורס שאם הגורם הוא מכני, ואם הוא היה מספיק כדי שהיקום ייווצר, אזי הגורם לא היה יכול להתקיים ללא תוצאתו או השפעתו. הוא מביא לדוגמה, את הגורם לקיפאון המים, כלומר, טמפרטורה נמוכה מ-0. אם הטמפרטורה הייתה מתחת לאפס מנצח נצחים, אז כל המים שהיו בסביבה, היו צריכים להיות קפואים מנצח נצחים. זה בלתי אפשרי להניח שהמים התחילו פתאום לקפוא, לפני זמן סופי. המים תמיד היו צריכים להיות קפואים, כי הגורם תמיד היה נמצא ותמיד היה מספיק לקיפאון המים. לכן, הוא מסיק שאם הגורם נצחי גם אז תוצאתו צריכה להיות נצחית. הוא טוען שהדרך היחידה שבה גורם יכול להיות נצחי ובמקביל שתוצאתו תהיה זמנית, היא אם הגורם הוא אישיות, אשר יכולה להימנע מליצור משהו, וגם שיכולה לגרום בחופשיות לתוצאה בנקודת זמן מסוימת, ללא תנאים קודמים. לצורך הדוגמה, הוא טוען שאיש אשר באופן היפותטי יושב מנצח נצחים, יכול לבחור לעמוד. מכאן, הוא מסיק שהגורם חייב להיות אישיותי.
ראיות היסטוריות לתקומתו של ישו

את הדוקטורט שלו בתאולוגיה, קרייג הקדיש עבור האמיתות ההיסטורית של תחיית ישו. קרייג כתב שני ספרים בנושא. הטיעון של קרייג הוא שקיימות שלוש עובדות מוצקות הרלוונטיות לנושא התקומה של ישו מן המתים:
קברו של ישו נמצא ריק על ידי קבוצת נשים ביום ראשון.
התלמידים הראשונים של ישו טענו שהוא נראה לפניהם לאחר מותו.
התלמידים של ישו האמינו בכך שהוא קם מן המתים למרות כל הסיבות שלא להאמין.
קרייג טוען שתלמידיו של ישו לא ציפו למשיח שמת וקם מן המתים, אלא למשיח שיביס את הרומאים ויביא לעם ישראל גאולה וניצחון פוליטי. בנוסף לכך, הוא טוען שהתלמידים האמינו שהתקומה מן המתים (תקומה עם גוף חדש ולא לגוף בר תמותה) היא מאורע שיתרחש לכולם באחרית הימים, לא לבודד באמצע ההיסטוריה האנושית.
קרייג מיישם את הקריטריונים שפותחו על ידי הפילוסוף להיסטוריה בהאן מקקלה (Behan McCullagh) להערכה ולקביעת ההסבר הטוב ביותר לעובדות היסטוריות מסוימות. הקריטריונים הללו הם:
היקף הסברתי– הסבר טוב יסביר את כל הראיות שיש לנו ולא רק חלק מהם.
כח הסברתי– ההסבר יהפוך את הראיות לסבירות יותר. הוא יסביר אותן בצורה חזקה.
סבירות– הוא יתאים טוב יותר עם רקע של עובדות קיימות.
אד הוק– הוא לא יחייב אותנו לקבל על עצמינו אמונות או הנחות נוספות ולא מבוססות.
עקביות– ההסבר יהיה בקנה אחד עם אמונות מקובלות.
התעלות על הסברים חלופיים– הסבר טוב יענה על הקריטריונים הללו טוב יותר מאשר הסברים חלופיים.
על בסיס הקריטריונים הללו, קרייג טוען שההסבר הטוב ביותר לשלוש העובדות ההיסטוריות לעיל, הוא שישו אכן קם מן המתים, כפי שטענו תלמידיו הראשונים.
דיבייטים

קרייג קיים עימותים רבים על נושא קיומו של אלוהים ותקומתו של ישו במשך מספר עשורים, עם האתאיסטים הבולטים ביותר: סאם האריס, כריסטופר היצ'נס, לואיס וולפרט, אנטוני פלו (שלקראת סוף חייו נהיה דאיסט), שון קרול, רוג'ר פנרוז, פיטר אטקינס, בארט הארמן, דניאל דנט ורבים אחרים. קרייג נודע בתור דובר בעל כושר שכנוע ורטוריקה יוצאים מן הכלל; בעימות שלו עם סאם האריס, האריס תיאר את קרייג בתור: "האפולוגטיקן הנוצרי שכנראה שם בחבריי האתאיסטים את יראת האלוהים". במאמרו, האתאיסט והפילוסוף מאוקספורד, דניאל קיים העביר ביקורת על האתאיסט ריצ'רד דוקינס על כך שזה סירב לקיים עימות עם קרייג, וטען שהסיבה נעוצה בכך שדוקינס לא כשיר לקיים עימות איתו עקב טיעוניו החלשים (של דוקינס) ורמת הדקדקנות והיסודיות של קרייג.
הערות שוליים

↑  Schneider, Nathan (1 July 2013). "The New Theist". The Chronicle of Higher Education. Retrieved 11 June 2019. The result is a person [Craig] ... who cannot only hold his own against fellow analytic philosophers...
↑  T. B. S. Staff, The 50 Most Influential Living Philosophers, TheBestSchools.org, ‏2016-07-11 (באנגלית)
↑  Murashko, Alex (5 February 2014). "Leading Apologist William Lane Craig to Join Houston Baptist U's School of Christian Thought Faculty". The Christian Post. Retrieved 12 June 2019.
↑  Schneider, Nathan (July 1, 2013). "The New Theist: How William Lane Craig Became Christian Philosophy's Boldest Apostle". The Chronicle of Higher Education. Washington. Retrieved January 22, 2018.
↑  Habermas 1988.
↑  Theistic Critiques Of Atheism | Reasonable Faith, www.reasonablefaith.org (באנגלית)
↑  The Existence of God and the Beginning of the Universe | Reasonable Faith, www.reasonablefaith.org (באנגלית)
↑  Arvind Borde, Alan H. Guth, Alexander Vilenkin, Inflationary spacetimes are not past-complete, Physical Review Letters 90, 2003-04-15, עמ' 151301 doi: 10.1103/PhysRevLett.90.151301
↑  The Scientific Kalam Cosmological Argument | Reasonable Faith, www.reasonablefaith.org (באנגלית)
↑  Must the Beginning of the Universe Have a Personal Cause?: A Rejoinder, www.leaderu.com
↑  William Lane Craig, Assessing the New Testament Evidence for the Historicity of the Resurrection of Jesus, Toronto: Edwin Mellen Press, 1989
↑  William Lane Craig, The Historical Argument for the Resurrection of Jesus During the Deist Controversy, Toronto: Edwin Mellen, 1985
↑  William Lane Craig, Reasonable Faith: Christian Truth And Apologetics, wheaten, 2008, עמ' 397-399
↑  Behan McCullagh, Justifying Historical Descriptions, Cambridge: Cambridge University Press, 1984, עמ' 19
↑  Craig, Ibid., 397-399.
↑  William Lane Craig: a complete list of debates, http://www.stafforini.com/, ‏January 16, 2015.
↑  Schneider, Nathan, [Schneider, Nathan (July 1, 2013). "The New Theist: How William Lane Craig Became Christian Philosophy's Boldest Apostle". The Chronicle of Higher Education. Washington. Retrieved January 22, 2018. The New Theist: How William Lane Craig Became Christian Philosophy's Boldest Apostle"], https://www.chronicle.com/, ‏July 1, 2013
↑  Daniel Came, Richard Dawkins's refusal to debate is cynical and anti-intellectualist, ‏Sat 22 Oct 2011
| --- | --- |
בקרת זהויות :  NLI: 987007280583605171  PLWABN: 9810551430105606  BIBSYS: 90198332  BNE: XX1060375  BnF: cb12091380v (data)  GND: 123518385  ISNI: 0000 0001 2126 6922  LCCN: n77011430  LNB: 000117528  MusicBrainz: 4d783867-6f25-411b-8df8-b2ed4ce80ab8  NKC: jn20010602454  NLK: KAC200811068  NTA: 06816078X  SNAC: w6pd0nfv  SUDOC: 02924689X  S2AuthorId: 49746664  VIAF: 32023621   WorldCat (עם VIAF): 32023621
זבזדה (רדיו)

| --- | --- |

 פרטי התחנה
 סוג:  חדשות
 חדשות:  כן
 שפה:  רוסית
 מדינה:  רוסיה רוסיה
 בעלות:  זבזדה
 תקופת הפעילות:  מ-7 באוגוסט 2006 
 אזורי קליטה ותדרים
 אזור קליטה:  רוסיה רוסיה
 RadioZvezda.ru
רדיו זבזדה (ברוסית: Радио Звезда) היא תחנת רדיו שהחלה לפעול ב-7 באוגוסט 2009 כחלק מקבוצת זבזדה. שידורי התחנה מתמקדים בחדשות, תוכניות אנליטיות ותוכניות מקוריות על הכוחות המזוינים של הפדרציה הרוסית.
זמפלנגארד

| --- | --- |
סמל זמפלנגארדסמל זמפלנגארד
 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת ציגאנד
 שטח:  29.09 קמ"ר
 אוכלוסייה:  ‏
  ‑ בכפר:  567 (1 בינואר 2024)
 קואורדינטות:  48°21′35″N 22°04′07″E﻿ / ﻿48.359694444444°N 22.068713888889°E﻿ / 48.359694444444; 22.068713888889 
 אזור זמן:  UTC +1
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.זמפלנגארד(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.זמפלנגארד  he tabBackground:;tabBorder:#aaa;defaultTab:0;
 
זמפלנגארד (בהונגרית: Zemplénagárd, ידוע גם כאגארד) הוא כפר במחוז בורשוד-אבאוי-זמפלן שבצפון מזרח הונגריה, ליד נקודת המפגש של גבולות הונגריה, סלובקיה ואוקראינה, על הגדה הימנית של נהר טיסה. הכפר נמצא 33 ק"מ מקישווארדה, 52 ק"מ משארושפטק ו-45 ק"מ משאטוראליאויהיי.
בגלל המרחק מהבירה והערים הגדולות, מצבו הכלכלי של זמפלנארד קשה מאוד. כמו כפרים רבים באירופה גם אוכלוסיית זמפלנגארד נמצאת בירידה כבר שנים רבות מ-977 תושבים בשנת 1990 עד 743 תושבים בשנת 2018.